Vest-Finnmark

Vest-Finnmark er et distrikt i den vestlige delen av Finnmark fylke, mellom fylkesgrensen mot Troms i vest og Sværholthalvøya i øst, som omfatter områdene tilknyttet Altafjorden, øyene i Lopphavet, Porsangerhalvøya, Porsangerfjorden og det meste av Finnmarksvidda. Vest-Finnmark dekker et areal på 29 880,72 km² med til sammen 47 460 innbyggere (1. januar 2015), fordelt på de ni kommunene Alta, Loppa, Hasvik, Hammerfest, Måsøy, Nordkapp, Porsanger, Kautokeino og Karasjok. De tre byene i distriktet er Alta, Hammerfest og Honningsvåg.

Vest-Finnmark inngår i Tiltakssonen i Finnmark og Nord-Troms, som omfattes av særlig gunstige distriktspolitiske bestemmelser.

Kommuner i Vest-Finnmark 

Vest-Finnmark er inndelt i ni kommuner:

Kommuneinndelingshistorikk
I 1838 ble området inndelt i Alta-Talvik, Loppa, Hammerfest og Kistrand kommuner. Av Alta-Talvik ble Alta skilt ut som en egen kommune i 1863. Av Loppa ble Hasvik skilt ut som egen kommune en gang mellom 1853 og 1862. Av Hammerfest ble Måsøy skilt ut som egen kommune i 1839. Hammerfest by ble egen kommune i 1852, mens Hammerfest landkommune ble delt i Kvalsund og Sørøysund kommuner i 1869. Av Kistrand ble Kautokeino og Kjelvik (nå Nordkapp) skilt ut som egne kommuner i 1861, mens Karasjok ble utskilt fra Kistrand i 1873. I 1964 ble Talvik innlemmet i Alta, og det ble gjennomført mange grensereguleringer i distriktet. I 1992 ble Sørøysund innlemmet i Hammerfest kommune. 1.1.2020 ble Kvalsund kommune slått sammen med Hammerfest kommune.

Administrative inndelinger 
 Distriktet omfatter det tidligere Vestfinnmarken fogderi, i 1853 delt i Alten fogderi og Hammerfest fogderi.
 Kautokeino og Karasjok deltar i regionrådet Ávjovárri urfolksregion, de øvrige kommunene deltar i Vest-Finnmark Rådet.
 Kommunene utgjør sammen med Kvænangen i Nord-Troms domsmyndighetsområdet for Vestre Finnmark tingrett, med unntak av Kautokeino og Karasjok som tilhører Indre og Østre Finnmark tingrett, begge under Hålogaland lagdømme.
 Alta, Loppa og Hasvik utgjør virkeområdet for Alta prosti, Porsanger, Kautokeino og Karasjok sokner til Indre Finnmark prosti, og de øvrige kommunene tilhører virkeområdet for Hammerfest prosti under Nord-Hålogaland bispedømme i Den norske kirke.

Befolkningsutvikling
Tabellen viser befolkningsutviklingen i Vest-Finnmark i årene 1769-2001 basert på kommunegrensene fra 2002.

Tettsteder 

Tettsteder i Vest-Finnmark, rangert etter innbyggertall 1. januar 2017 (kommune i parentes):

Alta – 15 094 (Alta)
Hammerfest – 8 052 (Hammerfest)
Honningsvåg – 2 484 (Nordkapp)
Lakselv – 2 283 (Porsanger)
Karasjok - 1 844 (Karasjok)
Rypefjord – 1 838 (Hammerfest)
Kautokeino - 1 445 (Kautokeino)
Havøysund – 976 (Måsøy)
Øksfjord - 504 (Loppa)
Nordvågen - 441 (Nordkapp)
Tverrelvdalen - 430 (Alta)
Amtmannsnes - 426 (Alta)
Rafsbotn - 408 (Alta)
Hasvik - 385 (Hasvik)
Breivikbotn - 320 (Hasvik)
Talvik - 313 (Alta)
Kvalsund - 288 (Kvalsund)
Forsøl - 215 (Hammerfest)

Byer
Hammerfest fikk bystatus som kjøpstad i 1789. Honningsvåg fikk bystatus av kommunen i 1996 og Alta i 1999.

Politikk

Stortingsvalgene 1906-1918 
Vestfinmarken var 1. valgkrets i Finmarkens amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Vestfinmarken valgte således én representant og én personlig vararepresentant.

Valgkretsen Vestfinmarken bestod av herredene Kautokeino, Alten/Alta, Talvik, Loppen og Øksfjord/Loppa, Hasvik, Hammerfest, Kvalsund, Maasø, Kjelvik og Kistrand med rundt 17 000 innbyggere og 8 000 stemmeberettigede etter innføringen av kvinnelig stemmerett.

Valgresultat 

*Valget i 1918 ble forkastet av Stortinget. Nyvalg ble avholdt 1. mars 1919.

Stortingsrepresentanter 

(1)Wichstrøm døde i Kristiania 21. februar 1910.

Noen kjente personer fra Vest-Finnmark
Magnus Brostrup Landstad, prest og salmedikter
Aslak Jacobsen Hætta, reindriftssame og opprører
Mons Somby, reindriftssame og opprører
Ole Nilsen Ravna, oppdager og eventyrer
Ole Olsen, komponist
Samuel Balto, oppdager og eventyrer
Hans E. Kinck, forfatter
Henrik Lindstrøm, stuert og polfarer
Matti Aikio, forfatter
Paal Olav Berg, høyesterettsjustitiarius
Egil Rasmussen, forfatter
Terje Stigen, forfatter
Tore Reginiussen, fotballspiller
Iver Jåks, kunstner
Gunnar Stålsett, biskop og politiker
Aagot Vinterbo-Hohr, forfatter
Kåre Kivijärvi, fotograf
Knut Erik Jensen, filmregissør
John Persen, komponist
Bjørn Wirkola, skihopper
Bjarne Holst, kunstmaler
Ole Henrik Magga, språkforsker og sametingspresident
Bjørn Sundquist, skuespiller
Egil Olli, sametingspresident
Synnøve Persen, forfatter og kunstner
Ove Wisløff, svømmer
Nils Gaup, skuespiller og filmregissør
Mari Boine, sanger og musiker
Sverre Porsanger, skuespiller, kjent som samegutten "Ante"
Mikkel Gaup, skuespiller
Hallgeir Pedersen, musiker
Håvard Klemetsen, skiløper
Finn-Hågen Krogh, skiløper

Referanser

Eksterne lenker
 Tiltakssonen
 Vest-Finnmark Regionråd

Distrikter i Norge
Politikk i Finnmark
Stortingsvalget 1906
Stortingsvalget 1909
Stortingsvalget 1912
Stortingsvalget 1915
Stortingsvalget 1918
Finnmarks historie
Valgdistrikter ved Stortingsvalg